'n Stewige hou tussen die bene | Netwerk24
'n Stewige hou tussen die bene
Deur Reinhold Swart, Bellville 07 Maart 2021 00:48
Reinhold Swart, Bellville, skryf:
Voordat ek verlede week se voorbladberig gelees het van Flip Buys se planne om 'n mislukte staat te red, lees ek eers die brieweblad. Dit is gewoonlik relevant, eerstehands en veral opreg.
Dit is ook van groter waarde as om te lees hoe tant Truitjie du Toit van Touwsrivier die voëlgriep onder haar volstruise takel en of Tiger Woods ooit weer gaan gholf speel.
Sondag was ek egter geskok hoe Linden se Elizabeth Pretorius – 'n volksmoeder met dubbele standaarde – op hierdie blaaie na die manlike geslagsorgaan verwys. Blatant en banaal. Siesa!
Die Adonisse kan met reg afgehaal voel oor die manier waarop sy na hul kroonjuweeltjies in die verkleinvorm verwys. Ná die agbare Linden-nooi se bydrae het ek gevoel of ek 'n stewige hou tussen die bene weg het.